Cântărețul de manele Florin Salam a fost ridicat de acasă și dus la audieri la Secția 2 Poliție din Capitală într-un dosar de înșelăciune.
Salam s-a aflat în fața anchetatorilor și își dă explicații în legătură cu o serie de plângeri depuse împotriva sa.
După audieri, autoritățile au hotărât să-l rețină pe celebrul cântăreț de manele în arest preventiv pentru 24 de ore.
Florin Salam a luat bani și nu a mai cântat
Florin Salam este acuzat că a primit bani în avans de la trei persoane pentru a cânta la diferite evenimente și nu s-a mai prezentat pentru a-și onora angajamentul, nefurnizând nici restituirea banilor.
Plângerile au fost depuse în zilele de 12 aprilie 2023, 16 ianuarie 2024 și 21 februarie 2024.
Acuzațiile nu sunt noi pentru celebrul manelist
Joi dimineață au avut loc trei percheziții în cadrul acestui dosar. Alte două persoane sunt cercetate alături de Florin Salam.
Aceste acuzații nu sunt noi pentru Salam. Un bărbat din Târgoviște l-a acuzat pe cântăreț că l-a înșelat cu suma de 5.500 de euro și i-a făcut o plângere penală.
"Pe 14 martie 2023, polițiștii Direcției Generale de Poliție a Municipiului București – Secția 2 Poliție au efectuat trei percheziții domiciliare în Municipiul București, într-un dosar penal în care se efectuează cercetări privind săvârșirea a trei infracțiuni de înșelăciune, prejudiciul fiind de aproximativ 18.000 de euro", a anunțat joi Poliția.
Ce infracțiuni a săvârșit renumitul cântăreț
După investigații și cercetări, s-a identificat activitatea infracțională a bărbatului bănuit de comiterea faptelor:
- La data de 21 iulie 2020, într-un restaurant din Sectorul 1, bărbatul a primit un avans de 3.000 de euro de la o persoană. Suma a fost solicitată pentru a susține un program muzical la o petrecere în vara anului 2021. Înțelegerea dintre părți a fost una verbală. Cu toate acestea, bărbatul nu a respectat angajamentul și nu a returnat suma încasată.
- Pe 28 ianuarie 2023, o altă persoană a plătit un avans de 10.000 de euro la locuința bărbatului. Banii au fost oferiți pentru servicii muzicale ce urmau să fie prestate în data de 13 august 2023. Cu toate acestea, bărbatul nu s-a prezentat la eveniment și nici nu a restituit banii.
- La data de 14 mai 2023, o altă persoană a plătit un avans de 25.500 de lei la locuința bărbatului pentru servicii muzicale programate pentru data de 29 septembrie 2023. Bărbatul nu s-a prezentat la eveniment și nu a restituit banii primiți.